نصير سومرو

**نصير سومرو**   (پيدائش: 28 مارچ 1964ع) هنڱورجا، خيرپور ضلعو سنڌ، پاڪستان ۾ پيدا ٿيڻ وارو انجينئر، صحافي، شاعر، نثر نگار، نقاد ۽ ڪالم نگار آهي.

## زندگي جو احوال
**نصيرسومرو** 28 مارچ 1964ع ۾ مولانا اللہ بخش سومرو (1923ع - 2008ع) جي گهر هنڱورجا، خيرپور ضلعو، سنڌ، پاڪستان ۾ پيدا ٿيو. ابتدائي تعليم پنهنجي والد مولانا اللہ بخش سومرو کان حاصل ڪيائين . 1980ع ۾ ميٽرڪ گورنمنٽ ھائير سيڪنڊري اسڪول هنڱورجا ضلعي خيرپور مان ۽ انٽرميڊئيٽ (پري انجينئرنگ) گورنمنٽ ڊگري ڪاليج ڪنڊيارو، سنڌ مان امتيازي نمبرن سان پاس ڪيائين.  ان کان پوءِ پاڻ مهراڻ يونيورسٽي آف انجينئرنگ اينڊ ٽيڪنالوجي، ڄامشورو ۾ داخلا ورتي ۽ بيچلر آف انجينئرنگ (مٽلرجي) جي ڊگري سال 1989ع-1984ع ۾ امتيازي نمبرن سان حاصل ڪئي. 

## ملازمت
1990ع کان 2000ع تائين *پاڪستان اسٽيل ملز* ۾ خدمتون انجام ڏنيون. هن اسٽيل مل واري انجنيئري خدمتن مان وقت کان اڳ ۾ رٽائرمينٽ ورتي، ان کانپوءِ (سن 2000ع) ۾ سنڌي ٻولي جي باختيار اداري حيدرآباد طرفان متعارف ڪرايل غير-سنڌي آفيسرن کي سنڌي ٻولي جي سکيا واري پروجيڪٽ تي ڪم ڪيو. آڪسفورڊ يونيورسٽي پريس ڪراچي جي “انگريزي سنڌي لغت” پروجيڪٽ ۾ فري لانس پروف ريڊر ۽ ايڊيٽر جون خدمتون ڏنيون. پروجيڪت جو انچارج ناميارو ليکڪ بدر ابڙو هو. هيءَ ڊڪشنري ڇپجي چڪي آهي. لغت اندر ايڊيٽوريل سٿ ۾ نصير سومري جو نالو پڻ ڇپيل آهي. ڪيترين اخبارن ۾ صحافتتي ذميداريون نڀايون اٿس. ڊيلي سنڌ ٽائيمس، سڪار ۽ برسات ۾ ڪم ڪيائين. هن وقت فري لانس رائيٽر طور  مختلف اخبارن، رسالن ۾ لکندو رهي ٿو.

## ادبي خدمتون
نصير سومرو هڪ ئي وقت سنڌي ٻولي ۽اردو ۾ شاعري ڪندو آهي. سندن اڄ تائين ست ڪتاب شائيع ٿي چُڪا آهن جِن ۾ شاعري جا ڪتاب به اهن ته ادبي تنقيد، تي لکيل نثر ۾ به آهن. ان کان علاوه هو ڪالم پڻ لکندو آهي.  پهريون شعري مجموعو “پرهه ڦٽيءَ جا ماڪ ڦڙا” نالي سن 1997ع ۾ ڇپيو هو. غزلن جو مجموعو “ورکا نيڻ وسن” سن 1999ع ۾ ڇپيس. سن 2008ع ۾ شعري مجموعو “جل تي ڪنول جيئن” ڇپيس، جنهن جي مهورت 4 ڊسمبر 2008 تي اڪادمي ادبيات پاڪستان جي ڪراچي واري آفيس آڊيٽوريم ۾ منعقد ٿي هئي. ڪتاب جي مهورت نامياري شاعر تاجل بيوس ۽ اردو جي شاعر ۽ مترجم پروفيسر آفاق صديقي ڪئي هئي. هن مهورتي تقريب ۾ تاجل بيوس کي مقالو پڙهندي برين هيمريج ٿيو هو. 

سندن ڪالم **جهان پاڪستان، روزاني عوامي آواز،روزاني ڪاوش** ۽ **روزاني هلال پاڪستان** (سنڌي ٻولي) ۾ شائيع ٿيندا آهن.  پاڻ **آڪسفرڊ انگلش-سنڌي ڊڪشنري** ۾ بطور **نائب ايڊيٽر ۽ پروف ريڊر** پڻ ڪم ڪيائين. ماهوار سنڌ راڻي، ماهوار سورمي، ماهوار پرک، ماهوار ريکائون، ماهوار سنڌيا ۽ خاص طور روزاني ڪاوش ۽ روزاني عوامي آواز جي سنڊي مئگزين ۾ باقاعدگي سان ڇپجندو آهي. ماهوار سوجھرو، جيڪو هن وقت ڇپجڻ بند ٿي چڪو آهي تنهن ۾ گھڻو لکيائين. ست عدد ڪتابن جو مصنف آهي. هٿن جي نثر کي پڙهندڙ گھڻو پسند ڪندا آهن، هن وٽ زندگي جو وسيع تجربو، مشاهدو ۽ مختلف علوم جو مطالعو آهي جيڪو ڪڏهن شعري ته ڪڏهن نثري گھاڙيٽن ۾ قلمبند ڪرڻ جي صلاحيت رکي ٿو. 

نصير جو آواز به ڀلو آهي. ريڊيو پاڪستان جي ادبي پروگرام “رسالو” ۽ پاڪستان ٽيليويزن جو پرفارمر به آهي. ڪيترا ئي مشاعرا پڙهيا اٿائين. سن 2010ع ۾ آرٽس ڪائونسل آف پاڪستان ڪراچي ۾ منعقد ٿيندڙ عالمي مشاعرو بعنوان “امن جي آشا” پڙهيو هئائين جنهن جي صدارت ننڍي کنڊ جي نامياري شاعر ندا فاضلي ڪئي هئي. هو آرٽس ڪائونسل جو باقاعده ميمبر آهي. 

ڪراچي ۾ سنڌي اردو جي وڏن وڏن شاعرن جي موجودگي ۾ مشاعرا به پڙهيا اٿائين ته ادبي نشتن  ۾ پنهنجو ڪلام تنقيدي اڀياس لاءِ پيش ڪندو اهي. انيس انصاري اڪيڊمي ڪراچي جي مشاعرن ۾ پڙهيل سندس ڪلام جون وڊيو ڪلپس يو تيوب ٿي اپ دستياب آهن. هن جو نالو سي ايس ايس جي سنڌي سبجيڪٽ ۾ بطور جديد شاعر جي شامل آهي جيڪو هن شاعر هجڻ جي مڃتا آهي.       

ڪراچي ۾ جيئن گھڻيون ۽ مسلسل ادبي ۽ ثقفتي سرگرميون آرٽس نڪائونسل ۽ ڪراچي پريس ڪلب طرفان منعقد ٿينديون آهن تيئن اڪادمي ادبيات پاڪسان طرفان به هر هفتي مشاعرو منعقد ٿيندو آهي. ان مشاعري ۾ به نصير سومرو شريڪ ٿيندو آهي.       

## ڪلام جو نمونو


غزل

 


شعر

 


غزل

 

 

غزل

## تخليقون
سندس هيٺ ڏنل لکڻيون ڇپجي چڪيون آهن
# پرھ ڦٽيءَ جا ماڪ ڦڙا (شاعري، 1997ع)
# ورکا نيڻ وسن (شاعري، 1999ع) 
# جل تي ڪنول جيئن (شاعري، 2008ع)
# شاعراڻا ويچار (نثر، 2012ع)
# پنو پنو پڙلاءُ (شاعري، 2014ع)
# سانگي پکي سار جا (شاعري، 2016ع)
# ورھین جا ورلاپ (نثر، 2017ع)
# وسعتِ داماں (اردو شعري مجموعو، 2021ع)

## پڻ ڏسو
* سومرو
* هنڱورجا
* انسائيڪلوپيڊيا سنڌيانا (سنڌي)، ڀاڱو اٺون، سنڌي لينگويج اٿارٽي، حيدرآباد
* سنڌي ادب جي تاريخ جو جديد مطالعو (سنڌي)، مختيار احمد ملاح، ڪاٺياواڙ اسٽور، ڪراچي 2014

## حوالا

زمرو:ويهين صدي جا پاڪستاني شاعر
زمرو:پاڪستاني ماڻهو 
زمرو:پاڪستاني ڪالم نگار
زمرو:پاڪستاني ليکڪ
زمرو:پاڪستاني صحافي
زمرو:ويهين صدي جا شاعر
زمرو:پاڪستاني اردو شاعر
زمرو:اردو شاعر
زمرو:1964ع جون پيدائشون
زمرو:ڪراچي جا ماڻھو
زمرو:خيرپور ضلعي جا ماڻھو
زمرو:پاڪستاني مسلمان ماڻھو
زمرو:سومرو خاندان
زمرو:اردو ڪالم نگار
زمرو:سنڌي شاعر
زمرو:پاڪستاني نثر نگار
زمرو:جيئرا ماڻهو
زمرو:سنڌي ماڻھو
زمرو:سنڌي ليکڪ